સરળ, આત્મવિશ્વાસુ, બિનધાસ્ત, પરંતુ કરિયર ઓરિયેન્ટેડ આજની યુવતીની ઓળખ હોય છે. આ ઓળખની સાથે હજારો છોકરીઓ માટે આદર્શ તેમજ હજારો છોકરાઓના દિલની ધડકન બનેલી દીપિકા પદુકોણ સાડીમાં જેટલી સુંદર લાગે છે તેટલી જ અપીલિંગ બિકિનીમાં દેખાય છે. પોતાના લક્ષ્ય પર નજર રાખીને બેઠેલી દીપિકા પૂર્વગ્રહોથી દૂર છે અને કોઇ પણ સમસ્યા વગર પોતાની વાત કહી દે છે. દીપિકાના કામ કરતાં વધુ ચર્ચા તેના લવ લાઇફની થાય છે. તે કહે છે કે મને આ બધી વાતોથી કોઇ ફરક પડતો નથી. હું હાલમાં સિંગલ છું અને મારી જિંદગી ખુશીથી મારી મરજી મુજબ જીવી રહી છું. સિંગલ છોકરી છોકરાઓ સાથે મિત્રતા રાખે અને તેમને મળે તેમાં ખોટું શું છે. લોકો મારા વિશે ભલે ગમે તે વિચારે, પરંતુ હું કોઇ પણ એવા છોકરા સાથે સંબંધ રાખવા ઇચ્છીશ, જે સિમ્પલ, ઇમાનદાર અને દિલચસ્પ હોવાની સાથે મને હસાવી પણ શકે.